Visagino centrinis stadionas

Visagino centrinis stadionas – Visagino sporto centrui priklausantis įvairios paskirties stadionas su futbolo aikšte Visagine, Parko g. 2, Visagino ežero šiaurinėje pakrantėje. Šalia yra įrengtas atsarginis stadionas su dirbtinės dangos futbolo aikšte. Centriniame stadione dažnai vyksta didelės miesto šventės ir kiti renginiai (be kitų, „Visagino Country“). Šalia stadiono, prie ežero įsikūrusi turistų stovyklavietė.

 Istorija 

Stadionas pastatytas 1988–1989 m., įrengtas su dirbtinės dangos bėgimo takeliais ir 5000 vietų tribūnomis.Visagino savivaldybė. Lse.lt (tikrinta 2024-10-12). Rekonstruotas 2015 ir 2023 m. Stadione namų rungtynes žaisdavo futbolo klubas Visagino „Interas“, o pastaruoju metu – FK „Intero veteranai“.

 Rekonstrukcijos 

Pirmoji rekonstrukcija vyko 2014–2015 m.Infrastruktūra. Visagino stadiono rekonstrukcija Jauniausias, bet su charakteriu ir kantriai kuriantis savo istoriją  Pagrindinis Visagino stadionas nuo pastatymo nė karto nebuvo remontuotas ir nebeatitiko tokio statinio funkcinių bei higienos reikalavimų: nebuvo šildymo, vandens, kanalizacijos, persirengimo patalpų ir kt. Aplink futbolo aikštę nutiesti bėgimo takeliai su specialia danga. Įrengti apšvietimo stulpai su keliais apšvietimo režimais, reikiamos švieslentės. Stadione įrengta 3000 žiūrovų vietų ir maždaug 50 svarbių asmenų ložė. Statinys atitiko tuometinius tarptautinius standartus, gavo UEFA antrąją kategoriją. Dviaukščio pastato pirmajame aukšte įrengtos treniruočių patalpos, sportininkų persirengimo kambariai ir dušai, o po tribūnomis – pagalbinės patalpos. Antrajame aukšte įrengta konferencijų salė, spaudos atstovų kambarys, liftas, ir tualetai, pritaikyti neįgaliesiems. Pagrindinėje futbolo aikštėje buvo įrengta natūrali danga, šalia aikštės atsarginiams žaidėjams įrengtos sėdimosios vietos su stogeliu. Sutvarkytas atsarginis stadionas – įrengta dirbtinė danga ir dengta 300 vietų žiūrovų tribūna. Visagino ežero pakrantėje baigta įrengti sporto ir aktyvaus poilsio zona su turistų stovyklaviete (palapinių miestelis, vietos kemperiams). Sutvarkyti šalia esančio parko pėsčiųjų ir dviračių takai, įrengtos vaikų žaidimo aikštelės. Taip pat rekonstruoti teniso kortai.

2023 m. stadionas buvo vėl restauruojamas. Pagrindinėje aikštėje žolę pakeitė dirbtinė danga. Stadiono standartai buvo pakelti, ir dabar atitinka UEFA Čempionų lygos ir Lietuvos A lygos reikalavimus. Stadiono atidarymas įvyko 2023 m. rugsėjo 4 d., jos metu vyko „Pirmos lygos žvaigždžių diena“.https://visaginas.lt/naujienos/visagine-lankesi-lietuvos-futbolo-federacijos-prezidentas-ir-kiti-garbus-futbolo-atstovai/7806

 Šaltiniai 

 Nuorodos 

 Visagino sporto centras
 Visagino centrinis stadionas (arenysportowe.eu) 

Stadionas
Kategorija:Lietuvos futbolo stadionai